CELEX: 62020CA0564
Language: fi
Date: 2022-02-10 00:00:00
Title: Asia C-564/20: Unionin tuomioistuimen tuomio (kuudes jaosto) 10.2.2022 (ennakkoratkaisupyyntö, jonka on esittänyt Supreme Court – Irlanti) – PF ja MF v. Minister for Agriculture Food and the Marine, Sea Fisheries Protection Authority (Ennakkoratkaisupyyntö – Yhteinen kalastuspolitiikka – Asetus (EY) N:o 1224/2009 – Valvontajärjestelmä – 33 artiklan 2 kohdan a alakohta ja 34 artikla – Saaliiden ja pyyntiponnistusten kirjaaminen – Pyydettyjen keisarihummerien määriä koskevien tietojen toimittaminen Euroopan komissiolle – Mahdollisuus käyttää muita kuin kalastuspäiväkirjassa olevia tietoja – Sopiva ja tieteellisesti pätevä menetelmä tietojen käsittelemiseksi ja tarkistamiseksi – Kalastuksen kieltäminen)

4.4.2022   
            
            
               FI
            
            
               Euroopan unionin virallinen lehti
            
            
               C 148/6
            
         
      Unionin tuomioistuimen tuomio (kuudes jaosto) 10.2.2022 (ennakkoratkaisupyyntö, jonka on esittänyt Supreme Court – Irlanti) – PF ja MF v. Minister for Agriculture Food and the Marine, Sea Fisheries Protection Authority
      (Asia C-564/20) (1)
      
      (Ennakkoratkaisupyyntö - Yhteinen kalastuspolitiikka - Asetus (EY) N:o 1224/2009 - Valvontajärjestelmä - 33 artiklan 2 kohdan a alakohta ja 34 artikla - Saaliiden ja pyyntiponnistusten kirjaaminen - Pyydettyjen keisarihummerien määriä koskevien tietojen toimittaminen Euroopan komissiolle - Mahdollisuus käyttää muita kuin kalastuspäiväkirjassa olevia tietoja - Sopiva ja tieteellisesti pätevä menetelmä tietojen käsittelemiseksi ja tarkistamiseksi - Kalastuksen kieltäminen)
      (2022/C 148/08)
      Oikeudenkäyntikieli: englanti
      
         Ennakkoratkaisua pyytänyt tuomioistuin
      
      Supreme Court
      
         Pääasian asianosaiset
      
      Kantajat: PF ja MF
      Vastaaja: Minister for Agriculture Food and the Marine, Sea Fisheries Protection Authority
      
         Tuomiolauselma
      
      Yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20.11.2009 annetun neuvoston asetuksen (EY) N:o 1224/2009, sellaisena kuin se on muutettuna 20.5.2015 annetulla Euroopan parlamentin ja neuvoston asetuksella (EU) N:o 2015/812, 33 artiklan 2 kohdan a alakohtaa ja 34 artiklaa on tulkittava siten, että jäsenvaltion ainoa valvontaviranomainen ei ole velvollinen ilmoittamaan Euroopan komissiolle pelkkiä kalastusalusten päälliköiden kalastuspäiväkirjoihin kyseisen asetuksen 14 ja 15 artiklan mukaisesti kirjaamia tietoja, vaan se voi käyttää niin sanotun alueella vietetyn ajan kaltaista sopivaa ja tieteellisti pätevää menetelmää näiden tietojen käsittelemiseksi voidakseen varmistaa niitä saaliita koskevien lukujen paikkansapitävyyden, jotka se ilmoittaa komissiolle.
      
         (1)  EUVL C 19, 18.1.2021.